HIT a užívanie liekov
Zdravím mozem uzivat maltoferakyselinu listovú keď som histaminik
Dobrý deň,
ďakujeme za vašu otázku.
Histamínová intolerancia (HIT) je charakterizovaná nedostatočným odbúravaním histamínu v tele, čo spôsobuje jeho zvýšenú koncentráciu v organizme. Histamín je v tele rozkladaný pomocou enzýmu diaminooxidázy (DAO). Pri jeho deficite, resp. zníženej aktivite, dochádza k zníženému rozkladu histamínu, a tým k jeho hromadeniu. To má za následok vznik rôznych komplikácií.
Pri lieku maltofer alebo kyseline listovej neboli pozorované ťažkosti súvisiace s histamínovou intoleranciou. Je však dôležité vedieť, že pri mnohých liekoch nie je známy ich vzťah k histamínu, a preto si ich musí každý odsledovať sám. Podstatná je individuálna odpoveď pacienta, čo znamená, že aj potencionálne rizikové lieky pri HIT u vás nemusia vyvolávať žiadne komplikácie.
Prajem pekný zvyšok dňa.
S pozdravom
Mgr. Barbora Bičanovská